**กัวเก่า** (กงกณี: पोरणें गोंय – *Pornnem Goem*; ฮินดี: ओल्ड गोवा – *Old Gova*, पुराणा गोवा – *Purana Gova*; โปรตุเกส: *Velha Goa*) เป็นเมืองเก่าที่มีความสำคัญทางประวัติศาสตร์ตั้งอยู่ในอำเภอกัวเหนือ รัฐกัว ในประเทศอินเดีย โดยเมืองแห่งนี้สร้างในสมัยสุลต่านแห่งบิจาปูร์ (Bijapur Sultanate) ในคริสต์ศตวรรษที่ 15 และต่อมาได้กลายมาเป็นเมืองหลวงของอาณานิคมของโปรตุเกสในอินเดีย (Portuguese India) หรือเรียกอีกชื่อว่า รัฐอินเดีย (State of India) ภายใต้จักรวรรดิโปรตุเกส ตั้งแต่ต้นคริสต์ศตวรรษที่ 16 จนกระทั่งยุบลงในคริสต์ศตวรรษที่ 18 เนื่องจากโรคระบาด โดยสันนิษฐานว่าเคยมีประชากรราว ๆ 200,000 คนก่อนสมัยโรคระบาด เพื่อใช้ในการค้าและเดินเรือของชาวโปรตุเกส ในปัจจุบันกัวเก่าได้รับการขึ้นทะเบียนเป็นมรดกโลก โดยองค์การยูเนสโก กัวเก่าตั้งอยู่ห่างจากปณชีซึ่งเป็นเมืองหลวงของรัฐกัวในปัจจุบันประมาณ 10 กิโลเมตร

ประวัติ
-------

รูปปั้นเพื่อเป็นเกียรติแก่พระหฤทัยของพระเยซู ตั้งอยู่ตรงข้ามกับอาสนวิหารแซ ในโอกาสครบรอบ 400 ปีการก่อตั้งอัครมุขมณฑลกัวในปีค.ศ. 1957
บาซิลิกาบอมเยซุส
เมืองแห่งนี้เริ่มก่อตั้งขึ้นราวคริสต์ศตวรรษที่ 15 เพื่อเป็นเมืองท่าริมฝั่งแม่น้ำมันดาวี ในการปกครองของสุลต่านแห่งบิจาปูร์ เพื่อทดแทนเมืองโกวาปุริ (Govapuri) ซึ่งตั้งอยู่ถัดไปทางใต้ไม่กี่กิโลเมตร และเคยเป็นเมืองท่าสำคัญในสมัยกษัตริย์แห่งจักรวรรดิวิชัยนคร นอกจากนี้เมืองกัวนี้ยังทำหน้าที่เป็นเมืองหลวงแห่งที่สองตั้งแต่สมัยของราชวงศ์เอดิลชะฮี (Adil Shahi) ซึ่งในขณะนั้นเมืองนั้นล้อมรอบด้วยคูเมือง และเป็นที่ตั้งของพระราชวังแห่งชาห์ รวมทั้งมัสยิด และโบสถ์ต่าง ๆ ต่อมาในปีค.ศ. 1510 ได้ถูกยึดเป็นอาณานิคมของจักรวรรดิโปรตุเกสในฐานะศูนย์กลางการปกครอง และต่อมาในปีค.ศ. 1759 เมืองหลวงแห่งนี้จึงได้ถูกย้ายไปยังปณชี ซึ่งในขณะนั้นเป็นเพียงหมู่บ้านเล็ก ๆ ซึ่งอยู่ห่างไปราว 9 กิโลเมตรทางทิศตะวันตก 

ในช่วงกลางคริสต์ศตวรรษที่ 16 เมืองแห่งนี้ยังเป็นศูนย์กลางการเผยแพร่คริสต์ศาสนาของดินแดนตะวันออก โดยเป็นที่ตั้งของคณะนักบวชคาทอลิกทุกสาขา ประชากรในอดีตนั้นเคยสันนิษฐานว่ามากถึง 2 แสนคนในปีค.ศ. 1543 ซึ่งมาลาเรียและอหิวาตกโรคได้ระบาดทั่วเมืองในช่วงคริสต์ศตวรรษที่ 17 จึงถูกทิ้งร้างลงเหลือประชากรเพียง 1,500 คนในปีค.ศ. 1775 ซึ่งทำให้การปกครองนั้นย้ายไปยังเมืองขนาดเล็กซึ่งตั้งอยู่ใกล้ ๆ คือ ปณชี ในขณะที่เมืองเก่าแห่งนี้ยังมีฐานะเป็นเมืองหลวงอย่างเป็นทางการตั้งแต่นั้นมาจนกระทั่งปีค.ศ. 1843 จึงย้ายมาที่ปณชี โดยเรียกเป็นภาษาโปรตุเกสว่า "นอวาโกอา" (*Nova Goa* - กัวใหม่) ในขณะที่เมืองหลวงเดิมเรียกว่า "แวลยาโกอา" (*Velha Goa* - กัวเก่า) เพื่อแยกกันกับเมืองแห่งใหม่อย่างชัดเจน

กัวเก่านั้นได้ถูกผนวกเข้ากับสาธารณรัฐอินเดียในปีค.ศ. 1961 พร้อมกันกับเมืองในปกครองทั้งหมด

โบสถ์และวิหารแห่งกัว
--------------------

ในบริเวณกัวเก่าเป็นที่ตั้งของคริสต์ศาสนสถานสำคัญหลายแห่ง ประกอบด้วยอาสนวิหารแซ (Sé Catedral) อันเป็นที่ตั้งของอัครมุขมณฑลกัว (Archiodese of Goa), โบสถ์นักบุญฟรังซิสแห่งอัสซีซีแห่งกัว (Church of St. Francis of Assisi), โบสถ์นักบุญคาเยทาน (Church of Saint Cajetan), มหาวิหารบงฌึซุช (Basilica of Bom Jesus) อันเป็นที่เก็บเรลิกของนักบุญฟรันซิสโก คาเบียร์ (Saint Francis Xavier) ซึ่งจะจัดงานเฉลิมฉลองทุกปีระหว่างวันที่ 24 พฤศจิกายนถึง 3 ธันวาคม

* โบสถ์นักบุญฟรังซิสแห่งอัสซีซีแห่งกัว (Church of St. Francis of Assisi)โบสถ์นักบุญฟรังซิสแห่งอัสซีซีแห่งกัว (Church of St. Francis of Assisi)
* ทางเข้าด้านหน้าของบาซิลิกาบอมเยซุส (Basilica of Bom Jesus)ทางเข้าด้านหน้าของบาซิลิกาบอมเยซุส (Basilica of Bom Jesus)
* โบสถ์เก่าในเขตเมืองเก่าโบสถ์เก่าในเขตเมืองเก่า
* โบสถ์นักบุญคาเยทาน (Church of Saint Cajetan)โบสถ์นักบุญคาเยทาน (Church of Saint Cajetan)
* บาซิลิกาบอมเยซุส (Basilica of Bom Jesus) จากอีกมุมหนึ่งผ่านสวนบาซิลิกาบอมเยซุส (Basilica of Bom Jesus) จากอีกมุมหนึ่งผ่านสวน

ดูเพิ่ม
-------


คอมมอนส์ มีภาพและสื่อเกี่ยวกับ:  
**กัวเก่า**

* รัฐกัว
* อินเดียของโปรตุเกส

อ้างอิง
-------

1. ↑  de Mendonça 2002, p. 67
2. ↑  Meersman 1971, p. 107

บรรณานุกรม
----------

* de Mendonça, Délio (2002). *Conversions and citizenry: Goa under Portugal 1510–1610*. Concept Publishing Company. ISBN 978-81-7022-960-5. สืบค้นเมื่อ 2011-12-05.
* Meersman, Achilles (1971). *The ancient Franciscan provinces in India, 1500–1835*. Christian Literature Society Press..

แหล่งข้อมูลอื่น
---------------

* ประวัติของกัวเก่า (เก็บถาวร)
* กัวเก่า – การท่องเที่ยวอินเดีย

| * ด
* ค
* ก
แหล่งมรดกโลกในประเทศอินเดีย |
| --- |
| ทางวัฒนธรรม | 
* ป้อมอาครา
* ถ้ำอชันตา
* ทัชมาฮาล
* ถ้ำเอลโลรา
* กลุ่มโบราณสถานแห่งมหาพลิปุรัม
* เทวาลัยพระอาทิตย์ โกณารัก
* โบสถ์และคอนแวนต์แห่งกัว
* กลุ่มโบราณสถานแห่งขชุราโห
* กลุ่มศาสนสถานแห่งหัมปี
* ฟเตหปุระสีกรี
* ถ้ำเอลิฟันตา
* หมู่มหาเทวสถานโจฬะที่มีชีวิต
* กลุ่มโบราณสถานแห่งปัฏฏทกัล
* พุทธสถานที่สาญจี
* ที่ไว้พระบรมศพของจักรพรรดิหุมายูง
* กุตุบมีนาร์และโบราณสถาน เดลี
* ทางรถไฟสายภูเขาแห่งอินเดีย
* กลุ่มวัดมหาโพธิที่พุทธคยา
* เพิงหินภีมเพฏกา
* สถานีปลายทางฉัตรปติศิวาจี (สถานีปลายทางวิกตอเรียเดิม)
* อุทยานโบราณคดีจัมปาเนร์-ปาวาครห์
* ป้อมแดง
* ชันตรมันตระ ชัยปุระ
* หมู่ป้อมเนินแห่งรัฐราชสถาน
* รานี-กี-วาว (บ่อน้ำขั้นบันไดของพระราชินี) ที่ปาฏัณ รัฐคุชราต
* แหล่งโบราณคดีนาลันทามหาวิหาร (มหาวิทยาลัยนาลันทา) นาลันทา พิหาร
* จัณฑีครห์แคปิตอลคอมเพล็กซ์ (ส่วนหนึ่งของงานสถาปัตยกรรมของเลอกอร์บูซีเย คุณูปการอันโดดเด่นต่อขบวนการสมัยใหม่)
* นครประวัติศาสตร์อะหมดาบาด
* กลุ่มอาคารกอทิกวิกตอเรียและอลังการศิลป์แห่งมุมไบ
* เมืองชัยปุระ ราชสถาน
* กากติยารุทเรศวรมนเทียร (รามัปปามนเทียร) เตลังคานา
* โธฬาวีรา นครอารยธรรมฮารัปปา

 | ตราสัญลักษณ์มรดกโลก |
| ทางธรรมชาติ | 
* อุทยานแห่งชาติกาซีรังคา
* อุทยานแห่งชาติเกวลาเทวะ
* เขตรักษาพันธุ์สัตว์ป่ามานสะ
* อุทยานแห่งชาติสุนทรพน
* อุทยานแห่งชาตินันทาเทวีและหุบเขาดอกไม้
* เทือกเขาฆาฏตะวันตก
* อุทยานแห่งชาติหิมาลัยใหญ่

 |
| ผสม | 
* อุทยานแห่งชาติคังเซนซุงกา

 |
| *หมายเหตุ:* ใช้ชื่อตามที่ได้เสนอขึ้นทะเบียนเป็นแหล่งมรดกโลก |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* อิสราเอล
* สหรัฐ
* เช็กเกีย

 |
| อื่น ๆ | 
* SUDOC (France)
	+ 1

 |